35. schôdza NR SR - 2.deň - B. popoludní 2
Dátum: 2021-07-24
Poslanec: Čepček, Martin (OĽANO)
Druh vystúpenia: Vystúpenie v rozprave

115. Ďakujem pekne. Vážené kolegyne, vážení kolegovia, pán minister, musím na úvod povedať, že ja nie som proti očkovaniu, ja som iba za slobodu rozhodovať sa, či si dám vakcínu, alebo si vakcínu nedám. Ja sa držím hesla: Moje telo, moja voľba. Chcem pripomenúť experimentálne vakcíny a to mám vyžiadané zo Štátneho ústavu na kontrolu liečiv, odpoveď na žiadosť v zmysle zákona č. 211 z roku 2000 o slobodnom prístupe k informáciám a začnem vakcínu po vakcíne. Vakcína AstraZeneca - predpokladaný čas ukončenia štúdií 2022. Potom je tam Pfizer - predpokladaný čas ukončenia štúdií december 2023. Moderna - predpokladaný čas ukončenia štúdií december 2022. Vakcína Johnson & Johnson - predpokladaný, predpokladané ukončenie štúdií je december 2023. Takže z tohto vyplýva, že všetky tieto vakcíny, ktoré sú u nás dostupné, sú experimentálne vakcíny. A ja sa pýtam, prečo máme možnosť sa zaočkovať iba týmto štyrmi vakcínami na Slovensku, prečo nemáme prístup aj k iným vakcínam napríklad. Mám problém aj s očkovacou lotériou, ako som to už povedal vo faktickej poznámke v minulosti. Ako viete, schválili sme zákon, ktorý bojuje proti hazardu. Tento zákon mal odstrániť hazard zo Slovenska. Napriek tomu máme tu nový hazard, ktorý sa volá očkovacia lotéria. Chcem, má to byť motivačný nástroj, ale podľa mňa, súvisí to s hazardom a súvisí to, je jedno, aký je benefit, ale je to hazard podľa mňa. Ďalej si myslím to, čo som tu už dneska povedal, že vakcíny by mali byť rovnocenné s tým, či má niekto protilátky alebo protilátky nemá. Ešte chcem poukázať na jednu vec. A to v Európe niektoré krajiny majú možnosť, Rada Európa, Európy na to tlačí a presadzuje, tzv. rodovú identitu nezávislú od pohlavia. Znamená to asi toľko, že pohlavie si môže každý človek vybrať. Ráno sa zobudím, môžem byť žena, večer idem spať, môžem byť muž. Ja sa pýtam, ja sa pýtam, že ak by som sa cítil byť zaočkovaný, bude toto akceptované, keď zmena pohlavia je takýmto spôsobom akceptovaná? Potom je na zamyslenie otázka. Môže... nezaočkovaný nakazil zaočkovaných ochorením, proti ktorému je očkovaný. Aký je v tom potom benefit? To je rečnícka otázka, ktorú som dostal. Odpovedať na ňu nebudem, ale chcem odpovedať ešte na otázky, ktoré tu môj kolega, ktorý tu teraz nie je, ale dneska povedal, a to je napríklad, že liečba na COVID, že sú lieky, ktoré stoja 2-tisíc euro. Treba si ale uvedomiť, že my sme liečili COVID liekmi, ktoré už stáli 2-tisíc euro a bol to tzv. liek Rendesivir, ak si pamätáte, čo spôsoboval aj problémy so srdcom nakoniec, ale napriek tomu, že stál 2-tisíc euro, tak tento liek bol podávaný. Mám to aj z vlastnej skúsenosti, keďže COVID sme v rodine mali, a viem, viem, čo to dokáže spôsobiť. Tento COVID pas nič nehovorí o... o tom, že imunita po očkovaní je len predpokladaná imunita. Nie je celkom dokázané, že tá imunita bude dlhodobá, ako to dokazuje Chorvátsko napríklad. Včera som zachytil informáciu, že zdvihli počet dní, keď sa človek považuje za bezinfekčného, z 220 na 270. Viem, že každý z nás toho už má za tieto dva dni plné zuby, takže naťahovať to nebudem, ale chcem poprosiť kolegov, aby sme sa zamysleli nad tým, či tento zákon pomôže, ale nemyslím len teraz, myslím aj do budúcnosti, Slovensku a či nevyvolá iba väčšie napätie v spoločnosti, a toto napätie v spoločnosti môže znamenať, nechcem to privolávať, ale z toho, čo vidím dnes vonku, obávam sa aj občianskej vojny. Ďakujem.